
Det  var  først  i  1825,  at  Johan  Gottfried  Becker  efter 
dertil  erhvervet  kongelig  Bevilling  føiede  Navnet  Burman 
til  sit  Familienavn,  hvilket  skete  efter  Opfordring  af  haus 
Morbroder  N.  L.  Burman  i  Amsterdam,  den  sidste  Mand 
af  en  ved  Lærdom  udmærket  Slægt  i  Holland,  der  i  de 
næstsidste  4  Ætled  havde  talt  ikke  mindre  end  7  Pro- 
fessorer. 

Det  var  Religionsforfølgelser,  der  vare  Aarsag  til,  at 
den  protestantiske  Linie  af  Familien  Burman  forlod  Kolln 
og  kom  til  Holland;  og  mærkeligt  nok  var  det  ligeledes 
for  Religionens  Skyld,  at  den  Beckerske  Families  Stamme- 
fader  maatte  forlade  sin  Hjemstavn.  Johannes  Becker  fra 
Antverpen  undflyede  nemlig  med  sin  Hustru  med  Nød  og 
neppe  Hertugen  af  Albas  Tyranni  og  flygtede  til  Tyskland, 
hvor  han  i  Lennep  i  Hertugdømmet  Berg  døde  som  Sogne- 
præst og  Inspector  ministerii.  Af  hans  ældste  Søn  lever 
endnu  talrigt  Afkom  i  de  Egne.  En  yngre  Søn,  Gottfried, 
kom  til  Danmark  og  blev  Rektor  ved  den  lærde  Skole  i 
Husum.  Han  havde  atter  3  Sønner,  hvoraf  den  ældste 
blev  Præst  i  Mesinge  paa  Fyen,  den  anden  Apotheker  i 
Odense,  den  tredie,  Johan  Gottfried,  1668  Kong  Frederik  S's 
Hofapotheker  efter  Anbefaling  af  den  bekjendte  Alkymist 
Borro. 

Da  der  ogsaa  blandt  Descendenterne  af  Præsten  i 
Mesinge  vare  2  Beckere,  der  bleve  Apothekere  (i  Rud- 
kjøbing),    kan   hele   den   Beckerske   Slægt  i  Danmark  be- 


sted,  blev  den  første  Vandring  i  Haven  et  Examinatorium 
over  Blomstervæxterne.  Han  drog  med  Iver  Omsorg  for, 
at  Lærlingerne  paa  hans  Apothek  læste  flittigt,  og  at  der 
levnedts  dem  fornøden  Tid  til  Studier  og  botaniske  Ex- 
cursioner.  Dden  at  besidde  nogen  overvættes  stor  For- 
mue forstrakte  han  saa  mange  af  dem  fra  Apotheket,  der 
ønskede  at  etablere  sig  selvstændigt,  med  Laan  hertil,  at 
det  næsten  syntes  at  være  Noget,  der  fulgte  af  sig  selv. 
Noget  af  det  Elskværdigste  hos  ham  i  hans  Alderdom  var 
dog  den  Varme,  hvormed  han  kunde  tale  om  sine  Ung- 
domsminder, især  om  sine  Hændelser  i  Udlandet.  Han 
kunde  saa  med  samme  Liv  gjentage  hvad  han  ofte  tid- 
ligere havde  fortalt. 

Paa  Slutningen  af  sin  Udenhmdsreise  havde  han  be- 
søgt Holland  lian  var  blandt  Andet  forsynet  med  Anbe- 
falinger til  Lægen  og  Botanikeren  Professor  Burman  i 
Amsterdam,  og  dennes  næstældste  Datter  Nicolleite  Adriane 
blev  hans  Hustru.  Det  var  ligesaa  meget  hendes  Dannelse 
og  ualmindelige  Værdighed  i  Fremtræd;^n  som  hendes 
sjeldne  Skjønhed,  der  gjorde  denne  Kvinde  til  Gjenstand 
for  almindclii:  Beundring  af  de  Mange,  som  lærte  hende 
at  kjende  under  hendes  80aarige  Liv  i  hendes  nye  Hjem- 
stavn. 

Det  er  næsten  overflødigt  at  fortælle,  at  Burman 
Beckers  Forældre  gjorde  sig  I  mage  for  at  give  deres  Søn 
en  omhyggelig  Opdragelse.  Var  han  bleven  sat  i  Skole, 
vare  hans  Kvner  vel  blevne  uddannede  paa  en  mere  sy- 
stemati.*k  Vlaade.  Men  for  et  Fantasi-  og  Følelsesmenneske 
som  ham  var  det  dog  vistnok  til  større  Velsignelse,  at 
hans  Aandsliv  tik  Lov  til  at  udvikle  sig  friere,  og  at  hans 
Sind  tidlig  kunde  fyldes  af  de  Indtryk  fra  Skjønhedens 
Verden  som  Tegning,  Musik,  Færden  i  den  frie  Natur 
(hans  Faders  Landsted  laa  paa  det  yndige  Frederiksdal) 
og  Reiser  kunne  fremkalde,  medens  hans  Furældres  sel- 
skabelige Omgang  med  en  Mængde  Farhilier  af  den  dan- 


nede  Verden  og  hans  tidlige  Bekjendtskab  med  fremmede 
Sprog  gjorde  iiarn  skikket  til  allerede  i  sin  Ungdom  at 
kunne  bevæge  sig  med  Frihed  blandt  Mennesker.  I  mange 
Henseender  havde  han  derfor  en  fornøielig  Barndom  og 
Ungdom. 

Efter  1821  at  være  bleven  Student  og  næste  Aar  at 
have  taget  anden  Examen  studerede  han  Farmaci.  I  Be- 
gyndelsen læste  hans  Fader  med  ham,  mod  Slutningen 
havde  han  den  yngre  Pflugmacher  til  Manuducteur.  I  La- 
boratoriet veilededes  han  af  sin  Faders  dulige  Laborant 
Mockwitz.  Han  hørte  Zeises  Forelæsninger  over  Kemi, 
Ørsteds  over  Kemi  og  Fysik,  Howitz's  over  Farmakologi, 
Hornemanns  og  Schouws  over  Botanik.  Særligt  har  han 
fremhævet  de  Bepetitorier  og  Fxaminatorier,  som  Howitz 
holdt  paa  Hofapothekets  Materialkamre,  for  at  de  Stude- 
rende kunde  se  alle  Slags  Medicamina  i  det  Store,  samt 
^e  særdeles  behagelige  botaniske  Excursioner  med  den 
fortræffelige  Professor  Hornemann.  Den  20  Juni  1825 
blev  han  ved  farmaceutisk  Examen  prøvet  af  Howitz,  Bang, 
Saxtorph  og  Apothekeren  paa  Frederiks  Hospital,  Møller, 
der  tilkjendte  ham  Charakteren  enstemmigen  laudabilis. 

Dette  var  dog  kun  første  Afdeling  af  hans  Uddannelse 
som  Farmaceut.  Ligesom  sin  Fader  skulde  han  endnu 
under  et  længere  Ophold  i  fremmede  Lande  se  sig  om  i 
Verden  og  indøve  sig  Iheoretisk  og  praktisk  i  sit  Fag. 
Denne  Reise,  der  begyndte  i  Mai  1826,  forlængedes  saa- 
ledes,  at  den  kom  til  at  vare  næsten  halvtredie  Aar.  Over 
Berlin  og  Dresden  og  gjennem  Thyringen  og  Rhinlandene 
drog  han  til  Sveits,  og  efter  at  have  set  sig  om  her  i 
Eftersommeren  og  tilbragt  omtrent  hele  Oktober  i  Geneve, 
hvor  han  kom  i  Forbindelse  tned  flere  Videnskabsmænd, 
drog  han  til  Frankrig.  Vinteren  og  det  paafølgende  For- 
aar  tilbragte  han  i  Paris,  hvor  han  hørte  kemiske  og  fy- 
siske Forelæsninger  hos  den  venlige  Thenard,  der  indbød 

ham  i  sine  elegante  Soiréer,  den  værdige  Dulong,  Gay- 
Lussac,  Pouillet,  der  overgik  alle  de  andre  Lærde  i  Elsk- 
værdighed, og  Clément-Desormes.  En  Tid  lang  arbeidede 
han  under  Apotheker  Henry  og  dennes  Søn  i  det  saakaldte 
Phannacie  centrale  des  hopitavx  civils  paa  Quai  de  la 
Tournelle*).  I  Slutningen  af  Mai  1827  forlod  han  Paris. 
Han  benyttede  Leiligheden  til  paa  Touren  gjennem  Nord- 
frankrig at  bese  forskjellige  industrielle  Anlæg.  I  Eng- 
land tilbragte  han  4  iVIaaneder.  Fra  London  gjorde  han 
en  stor  Tour  rundt  omkring  i  Landet  og  vandrede  til  Fods 
i  Derbyshire  for  at  se  Bjergværkerne.  Da  han  her  be- 
søgte nogle  Blyminer,  sagde  Arbeiderne  i  en,  kaldet 
Odinspit,  at  i  den  havde  de  gamle  Danske  arbeidet.    Om 


*)  Al  delte  har  Burman  Becker  gjort  følgende  Beskrivelse  (han 
havde  dengang  ikke  set  den  endnu  større  Apothecaryshall  i  Lon- 
don, der  sysselsatte  omtrent  80  Personer):  La  pharmacie  centrale 
des  hupitaux  civils  i  Paris,  som  lar  var  nær  Notredamekirken, 
blev  omtrent  for  12  Aar  siden  henflyttet  i  dets  nuværende  Byg- 
ning, et  fordums  Kloster.  Bygningen  har  4  Flole;  i  Forhuset  og 
del  hnire  Sidehus  boer  Chefen  Henry  og  Souschelerne  Henry-fil» 
og  Plissou;  i  venstre  Fløi  ei  Apotheket  under  Hr.  Potier;  oven- 
over ere  Materialkanirene;  i  Baghuset  ere  3  meget  store  Labora- 
torier, et  Kabinet  med  Keacentia,  ovenpaa  et  pragtfuldt  Apothek, 
ziret  med  Buster  og  særdeles  skjønt;  det  bruges  ei,  men  staaer 
til  Stads;  nær  derved  er  en  stor  Læsestue,  hvor  Henry  holder 
farmakologiske  Forelæsninger,  og  nær  derved  et  Kabinet  med 
Materia  medica  og  en  mineralogisk  Samling  og  Samling  af  Mo- 
deller, Alt  meget  skjønt;  nær  derved  en  stor  Tørrestuc  med  Ovn 
i  Midten,  ovenpaa  en  Luiltørrestue.  I  Haven,  som  er  >tor  og 
skjøn,  en  botanisk-farmaceutisk  Afdeling.  En  lav  Bygning  inde- 
holder en  Tørrestue,  Stødekammer,  Sigtekammer  og  et  Kogehus 
til  at  koge  Kinaen  til  Kinm.  —  inventariet  i  dette  Etablissement 
er  det  pragtfuldeste  jes--  har  set,  en  Overflødighed  af  Alt,  Sølv- 
kjedler  til  Saltes  Tilberedning  etc.  Alt  er  indrettet  for  Stadens 
Regning.  —  Mine  Medarbeidere  vare  Billard,  Perriére  ogTorqvat; 
desuden  vare  endnu  6  i  Apotheket  og  de  andre  Laboratorier  og 
7  Karle.  3  Gange  om  Ugen  kom  en  Karre  for  at  liente  Medi- 
kamenter til  Hospitalerne. 


Efteraaret  reiste  han  fra  London  til  Berlin,  hvor  han  op- 
holdt sig  10  Maaneder.  Her  hørte  han  i  2  Semestre 
en  Masse  Forelæsninger  af  forskjellige  Docenter,  saasom 
Mitscherlich  over  Experimentalkemi  (Burman  Becker  roser 
hans  klare  Foredrag,  vel  udførte  Forsøg  og  Planmæssig- 
heden i  hans  Fremgangsmaade),  Hermbstådt,  hans  Faders 
Ungdomsven,  over  teknisk  Kemi  m.  M.,  G.  Rose  over 
Mineralogi,  Weiss  over  Geognosi,  Link  over  Botanik  og 
Toxikologi,  Humboldt  over  fysisk  Geografi.  Men  den, 
der  især  blev  hans  Veileder,  var  H.  Rose,  hos  hvem  han 
om  Vinteren  hørte  Forelæsninger  og  deltog  i  Examinato- 
rier  over  analytisk  Kemi  (Tilhørerne  fik  Li'gemer,  som  de 
etter  foreskrevne  Regler  maatte  undersøge  hjemme)  og 
om  Sommeren  dels  hørte  Forelæsninger  over  Farmaci  og 
dels  selvtolvte  beskjæfligede  sig  med  kvantitativ  Analyse 
af  uorganiske  Stoffer.  Professorerne  meddelte  ham  sær- 
deles gode  Vidnesbyrd  for  Flid,  Iver  og  Fremgang.  Om 
Høst  1828  vendte  han  tilbage  til  sit  Fædreneland. 

Naar  man  læser  hans  Journaler  og  isærdeleshed  hans 
livlige  og  indholdsrige  Breve  til  Hjemmet,  maa  man  be- 
undre den  Iver,  hvormed  han  stræbte  at  benytte  Tiden 
paa  denne  store  Reise  og  drage  det  størst  mulige  Ldbytte 
ud  af  denne.  Foruden  en  Tourists  almindelige  Opgaver, 
som  han  stillede  sig  i  fuldt  saa  slort  Omfang  som  Andre, 
hørte  han  Forelæsninger  og  øvede  han  sig  praktisk  i  sit 
Fag  i  2  af  Europas  Hovedstæder.  Det  var  blandt  Andet 
dette,  der  skaffede  ham  Adgang  (il  at  lære  en  Række  af 
Datidens  fremragende  Videnskabsmænd  personligt  at  kjende. 
»Jeg  har  jo«,  skriver  han  fra  Berlin  den  6te  August  1828, 
»overalt  haft  den  interessante  Leilighed  at  gjøre  et  virke- 
ligt meget  stort  Antal  af  Europas  mest  udmærkede  Lær- 
des personlige  Bekjendtskab,  ja  endog  nyde  deres  Om- 
gang.« Men  for  Resten  havde  han  ogsaa  faaet  udtrykke- 
lige Anbefalingsbreve  hjemme  fra  til  flere  saadanne  Mænd 


10 


i  Frankrig  og  England*).  Alligevel  skriver  han  fra  Paris 
til  sin  Fader  ei  længe  efter  sin  Ankomst:  »Ørsteds  Adresser 
vare  mig  kjærkomne,  og  jeg  beder  at  takke  og  hilse  ham 
paa  det  Forbindtligste;  dog  skylder  jeg  mig  selv  at  for- 
tælle, at  jeg  alt  fur  hines  Ankomst  havde  gjort  Bekjendt- 
skab  med  de  Mænd,  han  anbefaler  mig  at  søge;  og  jeg 
finder  det  Samme,  som  Du  har  flere  Gange  anmærket,  at 
de  lærde  Bekjendlskaber,  man  selv  forskaffer  sig,  ere  som 
oftest  de  behageligste  for  begge  Parter.«  Og  naar  han  i 
€t  Brev  fra  London  udtaler  sin  inderlige  Glæde  over  sit 
Ophold  i  England  og  den  Forekommenhed  og  Tjenst- 
agtighed han  der  overalt  har  fundet,  nævner  han  ogsaa 
det  Held,  han  har  haft,  med  paa  mange  Steder  at  intro- 
ducere sig  selv.  Foruden  de  fremragende  Videnskabs- 
mænd opsøgte  han  ogsaa  blandt  Udlændingene  efter  Paa- 
læg  af  sin  Fader  stadigt  dennes  gamle  Bekjendte,  saasom 
i  Langensalza,  Strassborg,  (ienéve,  Paris  og  London. 

Burmau  Beckers  Studier  paa  hans  Ldenlandsreise  g'k 
laugt  videre,  end  hans  Uddannelse  som  Farmaceut  og 
Kemiker  krævede.  Lsærdeleshed  bør  det  fremhæves,  at 
han,  som  det  fremgaaer  af  Ovenanførte,  havde  en  særskilt 
Interesse  for  Mineralogien,  som  han  havde  arvet  efter  sin 
Fader**).  Men  ogsaa  af  det  betydelige  Antal  Fabriker, 
som  han  besaae,  tilhnrte  mange  saadanne  Grene  af  Indu- 
strien, som  ikke  særligt  vedkomme  Kemikeren.  Alligevel  vise 


*)  Oeii  camle  1te  Jiissieu,  der  gik  i  sit  7t)de  Aar,  Hil  ham  havde 
Buimaii  Herker  Bud  fra  Hornemann)  mindedos  med  Glæde  Vahl. 
**)  Faderen  cifde.  som  ovenfor  omtalt,  en  hetydcliK  Mlneraliesamlina, 
der  i  sin  Tid  var  bekjendt  blandt  dem,  der  herlillands  yn- 
dede denne  VidenskHb  Denne  Samling,  som  Burman  Bicker 
efter  sin  Faders  Død  havde  ajorl  sis;  Umage  med  al  supplere 
med  det  Lidet  den  manirlede  for  fuldstændigt  at  fremstille  det 
Wernerske  System,  skilte  han  sig  ved  i  Halvtredserne  efter  for- 
gjævcs  at  have  tilbudt  den  lil  del  OfVentlige.  Fcnchharamer  fandt 
df  n  ikke  alsidig  nok  i  geotiralisk  Henseende,  medens  den  \ar  rig 
pa.i   Frembringelser  fra   .i?se  Landslrækninger,  l    tx.  Sibirien. 


11 


hans  Journaler  stadigt,  at  det  var  ham  magtpaaliggendp 
ikke  blot  at  se  Meget,  men  ogsaa  at  lære  det  ordentligt 
at  kjende.  Og  ved  Siden  af  alle  de  mange  enkelte  Gjen- 
stande  for  hans  Videbegjærlighed,  som  staae  i  Forbindelse 
med  Videnskaben  og  dens  Anvendelse,  har  han  desuden 
sit  Øie  henvendt  paa  Apothekervæsenet  som  Næringsvei 
og  paa  Apothekernes  Kaar  i  det  Hele  og  Store,  og  om 
disse  Forhold  dømmer  han  med  Overblik.  Sin  Taknem- 
melighed for  alt,  hvad  han  faaer  at  se  og  lære  paa  sin 
Reise,  udtaler  han  oftt^  for  sin  Fader.  —  Aaret  efter  sin 
Hjemkomst  iidyav  han  en  lille  Rog,  »Veiledning  til  at 
foretage  kemiske   Analyser«. 

Man  skulde  vente,  af  en  saa  vel  anvendt  Forberedel- 
sestid, fuld  af  Forhaabninirer,  var  bleven  efterfulgt  af  en 
frugtbar  Virketid,  hvori  al  den  tilegn(;de  Viden  og  de  ind- 
sankede Erfaringer  vare  komne  til  Anvendelse.  Men  det 
skete  ikke.  Burman  Beckers  Fader,  der  fulte  sig  for 
kraftfuld  til  at  trække  sig  tilbage,  kunde  slet  ikke  forstaae 
sin  præsumptive  Efterfølgers  Ønsker  om  en  selvstændig 
Stilling,  skjøndt  der  aldeles  ingen  Tvivl  er  om,  at  han  ikke 
blot  virkelig  holdt  af  sin  Søn,  men  ogsaa  satte  Pris  paa 
ham.  Han  satte  Sønnen  i  Stand  til  at  gifte  sig  ved  at 
optage  ham  og  hans  Hustru*)  i  sin  Husstand,  men  Sønnen 
maatte  nøies  med  at  være  sin  Fader  til  Medhjælp.  Denne 
Stilling  kunde,  selv  da  Faderens  KiiiM  svækkedes  med 
Aarene,  ingenlunde  give  Burman  Becker  en  Virksomhed, 
som  paa  nogen  Maade  tilfredsstillede  ham.  og  de  Forhold, 
hvorunder  han  levede,  bleve  efterhaanden  trykkende  for 
ham.  Dog  var  den  Bistand,  han  ydede  sin  Fader,  skjøndt 
den  kun  skaffede  ringe  Sysselsættelse,  ikke  betydningsløs. 
Især  i  de  stnere  Aar  traadte  han.  hvor  Apothekets  Vel 
krævede  det,    op  med  Kraft:   og   det  skyldtes  til  Exempel 


*)    Burman  Becker  var  i  2  Ægteskaber  gift  med  DotUe  af  den  lærde 
Filolos  Professor  Torkel  Baden. 

ham,  at  Laboratoriet  i  Foraaret  1843  blev  helt  forandret, 
isfprdeleshed  ved  at  indrettes  til  Anvendelse  af  Damp.  At 
han  ikke  med  større  Styrke  gjorde  sine  Ønsker  om  en 
selvstændig  Stilling  gjældende  hos  sin  Fader,  var  vistnok 
ligemeget  begrundet  i  Mangel  paa  Bestemthed  ligeoverfor 
Faderen  og  i  Ømhed  for  denne.  Da  Faderen  omsider 
fandt  sig  bevæget  til  at  tage  sin  Afsked  og  overdrage  sin 
Søn  sit  Apothek,  var  det  ikke  Sønnen,  der  gav  Anledning 
dertil. 

Hans  Udnævnelse  til  kongelig  Hof-  og  Reiseapotheker 
deo  3  November  1843  (fra  1  Januar  1844  at  regne!  skete 
uden  Vanskelighed,  hvortil  et  Tilsagn  bidrog,  der  forlængst 
var  givet  Faderen  af  Kong  Frederik  6.  Den  24  April 
1844  udfærdigedes  der  dernæst  af  Kongen  (gjennem  Can- 
celliet)  Bevilling  for  ham  til  at  drive  det  saakaldte  Elefant- 
apothek. 

Men  det  var  under  alle  Omstændigheder  temmeligt 
sent,  at  Burman  Becker  kom  i  denne  Stilling;  og  da  hans 
Fader  ved  sin  Død  omtrent  halvandet  Aar  senere  (den 
21  Juni  l845i  havde  efterladt  sin  Formue  til  sine  2  Børn, 
solgte  han  den  3  October  1845  sit  Apothek  og  sin  Gaard 
og  trak  sig  ved  Aarets  Ende  helt  tilbage  til  Privatlivet. 

Man  maa  saa  meget  mere  undres  over  dette  Skridt, 
naar  man  kjender  den  Kjærlighed,  hvormed  Burman  Becker 
hang  baade  ved  sine  Barndomsminder  og  ved  sin  Families 
Historie.  Og  dog  kan  det  ingenlunde  antages  for  at  have 
været  en  Følge  af  Overilelse;  thi  han  vides  aldrig  senere 
at  have  yttret  Noget,  som  tydede  paa,  at  han  fortrød,  at 
han  havde  gjort  det.  Bevæggrundene  maae  da  have  været 
af  sjelden  Styrke.  Han  anfører  selv  Tidens  forandrede 
Vilkaar,  Hofleverancernes  betydelige  Formindskning,  en 
bestandig  stigende  Concurrence  og  Apothekets  i  den  Hen- 
seende mindre  fordelagtige  Beliggenhed.  Disse  Antyd- 
ninger lade  sig  let  bestemme  nærmere:  Han  havdt^  over- 
taget et  Etablissement,  der  i  flenseende  til  de  Fordringer, 

der  kunde  stilles  til  et  velordnet  Apothek,  var  upaaklage- 
ligt,  i  flere  Henseender  vel  endog  mønsterværdigt,  men 
der  som  Erhvervskilde  for  sin  Besidder  langtfra  var  fulgt 
med  Tiden,  Noget  hvori  det  for  Resten  ikke  var  ene- 
staaende  blandt  Kjøbenhavns  Apotheker.  Det  havde  for 
længe  siden  faael  et  uforvindpligt  Knæk  derved,  at  Vaisen- 
husapotheket  aabnedes  i  nogle  faa  hundrede  Skridts  Af- 
stand l!*13,  og  ved  det  umaadelige  Opsving  dette  Apothek 
hurtigt  tog.  Og  Handelen  oaa  Hofapolheket  ihvcirved  her 
tænkes  paa  Afsætningen  til  Byen,  ikke  til  Hoffet)  var  i 
stadig  Tilbagegang.  Beliggenheden  var  derhos  ligefrem 
uudholdelig,  idet  Apotheket  paa  alle  Sider  var  omringet  af 
andre;  og  det  Første,  Burman  Beckers  Efterfølger  gjorde, 
var  at  flytte  det  til  en  anden  Kant  af  Byen.  De  Erfarin- 
ger, som  Burman  Becker  høstede,  madens  han  selv  drev 
Apotheket,  med  Hensyn  til  sine  Indtægter,  vare  derfor 
ikke  lystelige.  —  Og  uagtet  alt  dette  har  utvivlsomt  en 
dybere  gaaende  Utilbøielighed  gjort  Cdslaget.  Han  havde 
vel  strax  i  Begyndelsen  følt  Glæde  ved  sin  Forfremmelse 
til  Apotheker;  men  han  havde  som  ung  og  som  ældre 
taget  altfor  megen  Uel  i,  hvad  der  i  lange  Aarrækker 
havde  voldet  hans  Fader  Bryderier  som  Apotheker  og  som 
farmaceutisk  Medlem  af  Sundhedscollegiet,  til  at  han  efter 
sin  Eiendommelighed  og  paa  det  Tidspunkt  af  sit  Liv 
kunde  føle  rigtigt  Mod  tit  i  Længden  at  føre  Kampen 
imod  alle  de  Vanskeligheder,  der  vare  tilstede,  med  vir- 
keligt Haab  om  at  seire  over  dem.  Men  det  vilde  gaae 
for  vidt  at  fordybe  sig  i  Betragtninger  over  disse  Forhold. 
Meddeleren  skal  indskrænke  sig  til  at  bemærke,  at  naar 
der  er  dem,  der  have  villet  søge  en  væsentlig  Grund  til, 
at  Burman  Becker  trak  sig  tilbage,  deri,  at  han  ikke  kunde 
finde  sig  i  det  Forhold,  som  herskede  mellem  Apothekerne 
i  Henseende  til  deres  indbyrdes  Concurrence,  fordi  det 
var  hans  Charakter  imod,  saa  er  der  meget  Sandt  heri. 
Han  følte  sig  ved  sin  Bortgang  i  høi  Grad  utilfreds  med 

sine  Colleger.  En  anden  ligesaa  stærk  Grund  var  sikkert 
en  medfødt  Trang  hos  ham  til  Uafhængighed.  —  Hvad 
man  imidlertid  end  vil  dømme  om  lUirman  Beckers  Ned- 
læggelse af  sin  Virksomhed  som  Apotheker,  saa  var  den 
vist  i  alle  Tilfælde  en  Lykke  for  ham  selv;  thi  under  Kong 
Frederik  7  indførtes  der  en  gjennemgribende  Foran- 
dring med  Hofleverancen,  som  især  paa  Grund  af  Hof- 
fets hyppige  Ophold  i  længere  Afstand  fra  Residentsstaden 
tiiaatte  ramme  Hofapothekeren  føleligt. 

Det  er  en  Selvfølge,  at  Burman  Becker  i  den  korte 
Tid,  han  var  Apotlieker,  ikke  kunde  udrette  Meget,  der 
er  Omtale  værdi,  skjøndt  han  med  Iver  stræbte  efter  at 
bringe  Apotheket  i  Opkomst.  Meddeleren  niaa  derfor 
nøies  med  at  anføre,  at  han  har  troværdigt  \idnesbyrd 
liggende  for  sig  om,  at  Burman  Becker  ved  sin  retskalne 
Charakter  besad  Alles  Agtelse,  at  hans  Forhold  til  Lnder- 
givne  altid  var  humant,  og  at  Personalet  paa  Apotheket 
derfor  beklagede  hans  Fratrædelse.  Tillige  kan  det  nævnes, 
at  han  beredvillig  gik  ind  paa  daværende  Apotheker  i  Lyngby 
S.  M.  Triers  Forslag  om  at  oprette  en  Apothekerforening  for 
iJanmark  og  ved  at  medunderskrive  den  Opfordring,  som 
udstedtes  i  den  Anledning  {den  5  December  1^543l,  blev 
Medstifter  af  denne  Forening.  Forinden  havde  han  i  en 
Aarrække  været  Medbestyrer  af  det  i  1830  oprettede  far- 
maceutiske Lnderstøttelsesselskab  (Bestyrelsen  bestod  af 
2  »Secretairer«  og  kassereren).  Men  ugsaa  efterat  han 
\ar  ophørt  at  være  Apotheker.  glemte  han  ikke  helt  Far- 
maceuterne. Thi  hele  sil  Liv  igjennem  hiivde  han  Hjerte- 
lag til  at  hjælpe  Andre;  og  han  efterlignedi'  imellem  i 
det  Mindre  sin  Faders  storartede  Tjenstaglighed  mod  Folk, 
der  vilde  etablere  sig.  1  det  Hele  taget  maa  det  siges, 
at  hans  Tjenslvillighed  og  Forekommenhed  ikke  sjældent 
lagde  sig  for  Dagen  efter  en  Maalestok,  der  i  Forhold  til 
hans  Evne  var  i  fuld  Forstand  rundhaandet.  Et  andel  af 
Hovedtrækkene   i  hans   Charakter  var  hans  Aabenhed  og 

Sandhedskjærlighed,    der    stundom    kunde   lægge   sig   for 
Dagen  paa  en  djærv  og  afgjørende  JVlaade. 

Den  lange  Aarrække,  som  Burman  Becker  havde  til- 
bragt efter  sin  Hjemkomst  fra  Udlandet  uden  at  have  en 
Livsstilling,  der  i  nogen  iMaade  kunde  optage  ham,  havde 
givet  ham  Fritid  til  at  sysselsætte  sig  med  Yndlingsstudier, 
der  laae  meget  fjernt  fra  Naturvidenskaberne.  Fia  Barns- 
ben af  havde  der  nemlig  hos  ham  viisl  sig  en  medfødt 
Forkjærlighed  for  AU  hvad  der  vedkom  Historien  og  For- 
tidens Levninger.  Det  var  de  gamle  Borge  og  Genealo- 
gien,  der  i  hans  Ynglinge-  og  tidligere  Manddomsaar 
først  og  stærkest  droge  ham  til  sig.  I  en  ældre  Alder  — 
thi  det  varede  ikke  længe  efterat  han  havde  givet  Afkald 
paa  sin  Stilling  som  Apotheker,  inden  han  tog  fat  paa 
sine  Yndlingssvi^ler  med  fornyet  Kraft  —  udvidedes  Gjen- 
standene  for  hans  antiqvariske  Interesser  efter  en  storslaaet 
iMaalestok,  samtidig  med  at  han  mere  og  mere  kom  til  at 
sysselsætte  sig  med  Opgaver  vedkommende  dansk  Personal- 
og  Culturhistorie,  isærdeleshed  i  det  sextende,  syttende 
og  attende  Aarhundrede.  Har  hans  Liv  ellers  havt  nogen 
Betydning,  saa  er  det  denne  Virksomhed,  som  den  skyl- 
des. Men  at  skildre  den  Virksomhed  nærmere  vilde  ligge 
udenfor  det  Tidsskrifts  Formaal,  hvortil  denne  lille  Ne- 
krolog er  bestemt.  Kun  kan  man,  naar  man  vil  mindes 
hvad  der  ovenfor  er  fortalt  om  Burman  Beckers  Uddan- 
dannelse og  Studier  i  hans  Ungdom,  ikke  lade  være  at 
forbavses  over,  hvor  mange  Sider  af  den  menneskelige 
Viden  han  havde  Sands  for,  over  Mangfoldigheden  af  hans 
videnskabelige  Interesser.  Man  vil  nemlig  der  have  set, 
at  hans  naturvidenskabelige  Studier  havde  været  ham  mere 
end  en  Pligtopfyldelse;  os  han  gik  i  sine  yngre  Aar  til 
de  Opgaver,  som  stilledes  ham  paa  delte  Omraade,  med 
samme  Iver,  hvormed  han  i  et  senere  Tidsi  um  af  sit  Liv 
tog  fat  paa  Løsningen  af  et  historisk  Spørgsmaal.  Hertil 
kommer  endnu  hans  ved  Betragtning  af  Frembringelserne 

af  Fortidens  Konst  og  Industri  i  dissp  Retninger  øvede 
Blik,  og  ligeledes  hans  Kjærlighed  til  Naturens  Skjønhed, 
der  næredes  paa  de  mange  Toure  og  Reiser,  ban,  ofte  til 
Fods,  foretog  baade  i  sit  Fædreneland  og  i  Udlandet  indtil 
sin  høie  Alderdom;  thi  lige  indtil  et  halvt  Aar  før  sin 
Død  velsignedes  han  med  en  sjelden  Sundhed  og  Legems- 
kraft. 

Da  Burman  Becker  under  sine  historiske  og  genea- 
logiske Studier  dels  indsamlede  directe  Oplysninger  i  Archi- 
verne  angaaende  det  dansk-norske  Apothekervæsens  Udvik- 
ling og  dels  gjorde  Personer  og  Steder,  som  have  Betydning 
for  Medicinalvæsenets  Historie,  til  Gjenstand  for  Under- 
søgelse, skal  her  til  Slutning  kortelig  antydes,  hvor  det 
af  ham  derom  Meddelte  er  at  finde: 

Om  Feltapotheket,  Herholdts  og  Mansas  Samlinaer  til  den 
danske  Medicinalhistorie  1  B.  289.  —  .Notitser  om  Apotheker  og 
Apothekere  samt  andrp  Bidrag  til  Apolhekervæsenets  Historie, 
Triers  Arohiv  for  Farmaci  20  B.  249.  5.')3,  558;  21  B.  40,  2(^2, 
243;  22  B.  50;  23  B.  433;  24  B.  .^2:  27  B.  40.  —  Beckernes 
Gaard  paa  Kjøboiagereade,  Nyt  liistorisk  Tidsskrift  5  B.  251.  — 
Kone  Salomons  Apolheks  Gaard  paa  Østergade,  Triers  Archiv 
for  Farmaci  22  B.  147.  —  Antonius  Battus,  Danske  Samlinger 
2  Række  4  B.  251  — Biografier  af  Jacob  Gottfiied  Becker  uEn 
Borger  i  Odense  i  det  syttende  Aarhundrede-),  Johan  Gottfried 
Becker  (flTH)  og  Gottfried  Becker  (|  17.50),  alle  særskilt  trykte 
som  Manuscript,  findes  paa  Bibliolhekerne,  hvilket  ogsaa  gjælder 
om  Familien  Beckers  paa  Tysk  forfattede  Slægtregister  og  om 
Uddraget  af  Anna  Christine  Beckers  Dagbog. 

